|  |  |
| --- | --- |
|  | ΑΘΗΝΑ ΠΟΡΕΙΑ ΠΡΟΣ ΤΗ ΔΗΜΟΚΡΑΤΙΑ-ΣΟΛΩΝΑΣ |
| **Tα μέτρα του Σόλωνα**  **Ποιο πρόβλημα κλήθηκε να επιλύσει ο Σόλωνας;**  **Τι ήταν η ΣΕΙΣΑΧΘΕΙΑ; Τι περιλάμβανε;**  **Άλλα μέτρα του Σόλωνα** | Η καταγραφή των νόμων ικανοποίησε ένα μέρος των πολιτών. Όμως, το **οξύ οικονομικό πρόβλημα που ανάγκαζε όσους δεν μπορούσαν να ξεπληρώσουν τα χρέη τους να γίνουν δούλοι**, προκαλούσε συνεχή αναταραχή. Το 594 π.Χ., οι Αθηναίοι επέλεξαν **τον Σόλωνα**, ποιητή και έναν από τους επτά σοφούς, να δώσει λύση στα δύσκολα προβλήματα της πόλης.  **1)Ένα από τα μέτρα που έλαβε ο Σόλωνας ήταν η κατάργηση των χρεών.**  **2)Απελευθέρωσε αυτούς που είχαν γίνει δούλοι λόγω χρεών και**  **3) απαγόρευσε στο εξής να δανείζεται κάποιος με εγγύηση την προσωπική του ελευθερία.**  **Αυτή είναι η περίφημη διάταξη της νομοθεσίας του Σόλωνα, γνωστή ως σεισάχθεια, με την οποία λυτρώθηκε η αγροτική τάξη.**  1. Ένα άλλο μέτρο, με το οποίο ο Σόλωνας αποδυνάμωσε το αριστοκρατικό πολίτευμα, **ήταν η διαίρεση των πολιτών** σε **τέσσερις τάξεις.** Ως βάση έθεσε το εισόδημα και όχι την καταγωγή. Ανάλογα όρισε και τα αξιώματα.  2. Παράλληλα, διεύρυνε τον πολιτικό ρόλο της **Εκκλησίας του Δήμου(=συνέλευση του λαού),** στην οποία έπαιρναν μέρος όσοι είχαν συμπληρώσει το εικοστό έτος της ηλικίας τους.  3.Τα θέματα που συζητούνταν στη συνέλευση του λαού, τα προετοίμαζε η **Βουλή των Τετρακοσίων,** αν και η ύπαρξή της αμφισβητείται από ορισμένους μελετητές.  4.Η δημιουργία της **Ηλιαίας**, ενός δικαστηρίου στο οποίο συμμετείχαν με κλήρωση άτομα από όλες τις τάξεις, ήταν μέτρο που στόχευε στην καλύτερη απονομή της δικαιοσύνης και την εξάλειψη των ανισοτήτων.  5.Για να πετύχει, εξάλλου, ο Σόλωνας την ενεργό συμμετοχή των πολιτών στα κοινά, **ψήφισε νόμο με τον οποίο στερούσε τα πολιτικά δικαιώματα από όσους δεν έπαιρναν σαφή θέση πάνω στα κοινωνικά και πολιτικά θέματα(=έπρεπε οι πολίτες να συμμετέχουν στα κοινά, στις υποθέσεις της πόλης τους και να επιλέγουν να υποστηρίξουν μία πρόταση, να μην είναι ουδέτεροι).** |

ΠΕΙΣΙΣΤΡΑΤΟΣ-ΤΥΡΑΝΝΙΔΑ

|  |  |
| --- | --- |
| Ποια αποτελέσματα είχαν τα μέτρα του Σόλωνα;  Πώς πήρε την εξουσία ο Πεισίστρατος;  Ποιο το έργο του;  Πώς έληξε το τυραννικό πολίτευμα; | Τα μέτρα του Σόλωνα ανακούφισαν τη λαϊκή τάξη και εξίσωσαν τους πλούσιους με τους ευγενείς. Επειδή η γη εξακολουθούσε να είναι στα χέρια λίγων, το αίτημα για ξαναμοίρασμα της γης ήλθε πάλι στην επιφάνεια.  Τις ταραχές εκμεταλλεύτηκε ο Πεισίστρατος, ένας ευγενής, ο οποίος με τη συμπαράσταση του λαού κατέλαβε την εξουσία και επέβαλε **τυραννικό πολίτευμα.**  Ο Πεισίστρατος στέρησε από τους Αθηναίους ελευθερίες που με αγώνες είχαν κατακτήσει.  Συνέδεσε, όμως, το όνομά του με σημαντικά εξωραϊστικά(=για τον στολισμό) έργα (Εννεάκρουνος πηγή, νέα Αγορά, τελεστήριο της Ελευσίνας κ.ά.), καθώς και με την προσπάθεια για δημιουργία βιβλιοθήκης.  Μετά τον θάνατό του, το 527 π.Χ., την εξουσία ανέλαβε ο γιος του Ιππίας, τον οποίο οι Αθηναίοι ανέτρεψαν το 510 π.Χ. |

ΚΛΕΙΣΘΕΝΗΣ

|  |  |
| --- | --- |
| Ποιες ενέργειες του Κλεισθένη θεμελίωσαν το δημοκρατικό πολίτευμα;  Γιατί ο Κλεισθένης χαρακτηρίζεται ως θεμελιωτής της δημοκρατίας; | Από την πολιτική διαμάχη που ακολούθησε την πτώση της τυραννίας, ευνοημένοι βγήκαν οι δημοκρατικοί, οι οποίοι με αρχηγό τον Κλεισθένη προχώρησαν σε ενέργειες που θεμελίωσαν το δημοκρατικό πολίτευμα.  1.Σημαντικό μέτρο ήταν η δημιουργία **δέκα φυλών**, των οποίων τα μέλη προέρχονταν από διαφορετικές περιοχές της Αττικής. Έτσι έπαψαν η συγγένεια και η καταγωγή να παίζουν ρόλο στην πολιτική ζωή της Αθήνας. Με το μέτρο αυτό ο Κλεισθένης «έδωσε την πολιτεία στον λαό», όπως έγραψε αργότερα ο Αριστοτέλης.  2.Ένα άλλο μέτρο ήταν η αύξηση της βουλής κατά 100 μέλη (**Βουλή των Πεντακοσίων**).  3.Για να προστατεύσει τους πολίτες από τον κίνδυνο αύξησης της δύναμης του πολέμαρχου στρατηγού, αύξησε τον αριθμό των **στρατηγών σε δέκα**.  4.Κυρίαρχο σώμα έγινε πλέον **η Εκκλησία του Δήμου**, στην οποία λαμβάνονταν οι πιο σοβαρές αποφάσεις.  Ο Κλεισθένης έκανε προσιτά στους πολίτες όλα τα αξιώματα και εξασφάλισε τη λαϊκή συνοχή.(=μπορούσαν οι πολίτες να διεκδικήσουν και να αποκτήσουν αξιώματα και συνδέθηκαν περισσότερο μεταξύ τους). Δίκαια θεωρείται ως ο θεμελιωτής του δημοκρατικού πολιτεύματος.  Οι δημοκρατικοί θεσμοί αφύπνισαν(=ξύπνησαν, προκάλεσαν) το ενδιαφέρον του πολίτη για τα κοινά και επέφεραν(δημιούργησαν) σημαντική αλλαγή στον τρόπο ζωής της πόλης. Το αποφασιστικό αυτό βήμα προς τη δημοκρατία που πραγματοποιήθηκε στην αρχαία Αθήνα έχει παγκόσμια ιστορική σημασία. |